open-index/open-wikipedia-markdown huggingface dataset:
Giovanni Battista Zeno

**Giovanni Battista Zeno** eller **Zen** (født 1439/1440 i Venezia, død 7. mai 1501 i Padova) var en av den katolske kirkes kardinaler.

## Liv og virke
### Bakgrunn
Giovanni Battista Zeno stammet fra en venetiansk dogefamilie. Han var sønn av Nicolò Zeno og hans hustru Elisabetta Barbo, som var niese til pave Eugenius IV og søster til pave Paul II, dermed var han også fetter til kardinal Giovanni Michiel.

Han studerte ved Universitetet i Padova og promoverte til doktor i sivilrett og i kirkerett. Deretter ble han *[[Primicerius]]* ved der Markuskirken i Venezia og i 1462 kannik ved Peterskirken i Roma. Han bodde med sin onkel, pave Paul II, i Vatikanpalasset. Den 23. desember 1467 mottok han som kommender benediktinerklosteret Abbazia Santo Stefano i Carrara i bispedømmet Padova og likeså klosteret Mozza ved  Aquileia, etter at paven gav avkall på disse. I 1467 ble Giovanni Battista Zeno apostolisk protonotar.

### Kardinal, biskop
Han ble kreert til kardinaldiakon av sin onkel pave Paul II 22. november 1468. med Santa Maria in Portico Octaviae som titteldiakonia. Den 18. mars 1470 ble Giovanni Battista Zeno utnevnt til biskop av Vicenza, men tiltrådte der først i 1478 og innehadde dette embede til sin død. Antagelig opterte han allerede i mars i 1470 for kardinalsklassen *kardinalprest* og fikk da som tittelkirke *[[Sant'Anastasia]]*, og mottok da rett etter bispevielsen.

I august 1470 ble han gjort til erkeprest i Vatikanbasilikaen (Peterskirken). Han deltok i konklavet i 1471, som valgte pave Sixtus IV. Den 9. juni 1477 utnevnte paven ham til *[[pavelig legat|legatus a latere]]* i Venezia. Han ble den 8. oktober 1479 elevert til kardinalbiskop med det sububikariske bispedømme Frascati. Den 7. januar året etter ble han kardinalkollegiets *camerlengo*; denne oppgave innehadde han til 8. januar 1481. Deretter tjente han under Sixtus IVs pontifikat, legat i Perugia og Umbria.

Som biskop var han hovedkonsekrator av Giovanni Paternione, biskop av Malta (1479).

Han deltok atter i konklave i 1484, som frambragte pave Innocens VIII. Ved det neste konklavet, i 1492, ble han selv ansett som *[[papabile]]* - kong ferdinand I av Napolis foretrukle; men i steden valgte kardinalene den spanske kardinal Rodrigo Borgia (pave Aleksander VI) til pave.

### Alderdom, død
Kardinal Zen nøt stort ry for lærdom og fromhet, en mann av uklanderlig karakter. Han lot istandsette eller bygge flere kirker i Roma, Verona og Cremona. I sin alderdom trakk han seg i januar 1492 unna pave Aleksander VIs ståkete hoff og dro til Padova. Der døde han 7. mai 1501; det ble formodet at han nar blitt forgiftet.

Et staselig monument over Zeno ble i 1505 oppsatt i Markuskirken i Venezia.

Testamentarisk skjenket han Republikken Venezia 200.000 *dukater* på betingelse av at det hvert år ble feiret et requiem for hans sjels frelse; videre etterlot han r 50.000 *scudi* for almisser og veldedighet. Dogen og republikkens senatorer pleide å være til stede ved requiemmessene. Han samling av 32 tapisserier er blitt ivaretatt av *[[Museo di San Marco]]* i Venezia.

## Referanser


## Eksterne lenker
* Biografi på The Cardinals of the Holy Roman Church
Giovanni Michiel

**Giovanni Michiel** (født 1446/1447, død 10. april 1503) var latinsk patriark av Konstantinopel og en av den katolske kirkes kardinaler.

Han ble kreert til kardinal av sin onkel pave Paul II i november 1468, med *[[San Marcello al Corso]]* som tittelkirke.

## Eksterne lenker
* Biografi på The Cardinals of the Holy Roman Church
Amico Agnifilo della Rocca

** Amico Agnifilo della Rocca** (født 1398 i Rocca di Mezzo i Abruzzene i Italia, død 9. november 1476 i Aguila – nå: L'Aquila) var en av den katolske kirkes kardinaler. Han var biskop av Aguila.

Han ble kreert til kardinal av pave Paul II i september 1467, med *[[Santa Balbina]]* som tittelkirke.

## Eksterne lenker
* The Cardinals of the Holy Roman Church
István Várday

**  István Várday ** eller **Varda, Varada, Varas** (død februar 1471) var en av den katolske kirkes kardinaler. Han var erkebiskop av Kalocsa-Bács.

Han ble kreert til kardinal av pave Paul II i september 1467, med *[[Santi Nereo e Achilleo]]* som tittelkirke.

## Eksterne lenker
* Biografi på The Cardinals of the Holy Roman Church
Jean la Balue

** Jean la Balue** (født ca. 1421 i Poitou i Frankrike, død 5. oktober 1491 i Ripatransone i Italia) var en av den katolske kirkes kardinaler. Han var biskop av Angers.
Han ble kreert til kardinal av pave Paul II i september 1467, med *[[Santa Susanna]]* som tittelkirke.

Han var en dyktig intrigemaker som likevel ble sperret inne sommen med sin medsammensvorne, biskop Guillaume d'Harancourt av Verdun i Frankrike i 1469. Det var ikke før i 1480 at han ble sluppet fri. Paven tok ham til nåde og utnevnte ham til biskop av Albano i 1483.

Han la seg opp store rikdommer, men brakte kirken i vanry.
## Episkopalgenealogi
Hans episkopalgenealogi var:

* Kardinal Giordano Orsini (jr.) (?-1438)
* Biskop Jean Juvénal des Ursins (1388-1473) *1432
* Biskop Guillaume Chartier (1386-1472) *1448
* Kardinal *Jean Balue* (1421-1591) *1465

## Referanser


## Eksterne lenker
* The Cardinals of the Holy Roman Church
Ptolemaios XIII av Egypt

**Ptolemaios XIII** (født 62/61 f.Kr., død 13. januar(?) 47 f.Kr.) hersket 51 f.Kr.&ndash;13. januar(?) 47 f.Kr.) og var en av de siste medlemmene i ptolemei-dynastiet i Egypt. 

Han var sønn av farao Ptolemaios XII av Egypt og etterfulgte ham våren 51 f.Kr. som medhersker med sin eldre søster Kleopatra VII. I oktober 50 f.Kr., ble han forfremmet til likestilt med sin søster, selv om Pothinus fungerte som regent for ham. Våren 48 f.Kr. forsøkte Ptolemaios og Pothinus å kaste Kleopatra for å gjøre Ptolemaios til enehersker. Pothinus ønsket å være makten bak tronen. De klarte å få henne til å flykte fra Alexandria, men hun organiserte snart sin egen hær og en borgerkrig startet i Egypt. Snart begynte en annen søster, Arsinoe IV, av dem å kreve tronen, noe som kompliserte situasjonen.

På dette tidspunktet kom den beseirede romerske generalen Pompeius til Egypt for å søke tilflukt fra sin rival Julius Cæsar. Til å begynne med lot Ptolemaios og Pothinus som om de aksepterte hans forespørsel, men den 29. september 48 f.Kr. myrdet Pothinus generalen personlig i håp om å vinne Caesars gunst da den seirende generalen ankom. Da Caesar kom ble han møtt med hodet til sin avdøde rival og tidligere allierte, men skal reagert med avsky i stedet for å ha blitt fornøyd. Kleopatra viste seg å lykkes bedre i å vinne Caesar sin gunst og ble hans elsker. Caesar ordnet henrettelsen av Pothinus og den offisielle tilbakekomsten på tronen for Kleopatra, selv om hun aldri offisielt abdiserte, og hennes ekteskap med Ptolemaios.

Fortsatt bestemt på å kaste Kleopatra, allierte Ptolemaios seg med Arsinoe IV og sammen organiserte de fraksjoner av hæren som var lojal mot dem mot de som var lojale mot Kleopatra og den relativt lille delen av Caesars hær som hadde fulgt ham til Egypt. Slaget mellom de krigende fraksjonene skjedde i midten av desember i 48 f.Kr. inne i selve Alexandria som led store skader inkludert ifølge noen kilder brenningen av noen av bygningene som utgjorde biblioteket i Alexandria. Ankomsten av romerske forterkninger fra Pergamum gav seieren til Caesar og Kleopatra, og Ptolemaios og Arsinoe måtte flykte fra byen. Ptolemaios skal ha druknet 13. januar 47 f.Kr. mens han forsøkte å krysse Nilen. Om han forsøkte å flykte videre eller var på vei mot forhandlinger forblir usikkert i våre kilder fra tiden. Kleopatra forble den ubestridte herskeren av Egypt selv om hun utropte sin yngre bror Ptolemaios XIV av Egypt som hennes nye medhersker.

## Referanser


## Litteratur
* Bennett, C.J. (2002-2006):«Ptolemy XIII» i: *Egyptian Royal Genealogy*. Ptolemaeus XIIIs genealogi]
* Bevan, E.R. (1927): ''The House of Ptolemy'', Methuen Publishing, London, s. 359-384.
Petter Vaagan Moen

**Petter Vaagan Moen** (født 5. februar 1984 på Hamar) er en norsk tidligere fotballspiller.

Han spiller vanligvis venstreving, og har 44 kamper for aldersbestemte landslag. Høsten 2005 var han dessuten kaptein på U21-landslaget. Vaagan Moen har tidligere spilt for Ham-Kam, Brann, QPR i England,  og Strømsgodset..

## Landslaget
Vaagan Moen ble første gang tatt ut i den norske A-landslagstroppen til to kamper i USA i januar 2006. Han spilte godt i den første kampen mot , og høstet lovord fra både trener Åge Hareide og pressen.

## Klubbkarriere
*(sist oppdatert 28. januar 2015)*

## Meritter
;SK Brann
* Tippeligaen (1): 2007

;Queens Park Rangers FC
* Football League Championship (1): 2010/2011

## Referanser


## Eksterne lenker
*
Ptolemaios XIV av Egypt

**Ptolemaios XIV** (levde 60/59 f.Kr.&ndash;44 f.Kr., hersket 47&ndash;44 f.Kr.) var sønn av Ptolemaios XII av Egypt og en av de siste medlemmene av ptolemei-dynastiet i Egypt.

Etter at hans eldre bror Ptolemaios XIII døde 13. januar 47 f.Kr., ble han utropt til farao og medhersker av deres eldre søster og gjenværende farao Kleopatra VII. Kleopatra giftet seg også med sin nye medhersker, men fortsatte å fungere som elskerinne av den romerske diktator Julius Cæsar. Det er antatt at Ptolemaios hersket kun i navnet, mens Kleopatra beholdt autoriteten for seg selv. 15. mars 44 f.Kr. ble Caesar myrdet i Roma av en gruppe konspiratører hvis mest kjente medlemmer var Marcus Junius Brutus og Gaius Cassius Longinus. Ptolemaios fulgte ham snart i døden. En inskripsjon som viser at han var i live, var datert 26. juli 44 f.Kr. Det er blitt antatt, men forblir usikkert, at Kleopatra forgiftet sin medhersker for å skifte ham ut med Ptolemaios XV Cæsarion, hennes sønn med Caesar som ble utropt til medhersker 2. september 44 f.Kr. og som hans mor ville støtte som etterfølger av sin far.

## Referanser


## Kilder
* 
* 
*
Marco Barbo

**Marco Barbo** (født 1420 i Venezia, død 11. mars 1491) var en av den katolske kirkes kardinaler. Han var biskop av Treviso, Vicenza og patriark av Aquileia.

Han ble kreert til kardinal av sin onkel pave Paul II i september 1467.

## Referanser


## Eksterne lenker
* The Cardinals of the Holy Roman Church
Det juridiske fakultet (UiB)

**Det juridiske fakultet** ved Universitetet i Bergen ble opprettet i 1980. Fakultetet er én av seks institusjoner som tilbyr 5-årige studier i rettsvitenskap i Norge – de fem andre er UiO, UiT, UiS, UiA og BI.

## Historikk
Siden 1969 hadde det vært gitt undervisning i rettsvitenskap ved Universitetet i Bergen, og juristene var den gang organisert som en egen seksjon ved det samfunnsvitenskapelige fakultet, mens eksamen ble arrangert av Universitetet i Oslo. De to første professorene var Axel Hærem og Arvid Frihagen som begge ble utnevnt i 1969, og som bestyrte henholdsvis Institutt for privatrett og Institutt for offentlig rett. Gjennom 1970-årene skjedde det en betydelig utbygging av tilbudet. Det ble opprettet en rekke nye professorater og andre vitenskapelig stillinger, og fra 1979 fikk seksjonen rett til å arrangere juridisk embetseksamen. Frem til det nye fakultetsbygget ble tatt i bruk i 1995, var de ansatte lokalisert i to gamle bolighus i Allégaten nær Realfagbygget, mens undervisningen foregikk i en rekke andre lokaler på Nygårdshøyden.

### Tidligere dekaner
* Mons Sandnes Nygard (1980–1985)
* Nils Nygaard (1986–1991)
* Kai Krüger (1992–1995)
* Henry J. Mæland (1996–1998)
* Ernst Nordtveit (1999–2009)
* Asbjørn Strandbakken (2009–2017)
* Karl Harald Søvig (2017–2025)
* Sigrid Eskeland Schütz (2025–)

## Fagtilbud
Fakultetet har ca. 1900 studenter med studierett, og nærmere 60 ansatte i professorat-, amanuensis-, universitetslektor- og stipendiatstillinger. Fakultetsadministrasjonen består av ca. 25 personer. Fagtilbudet består av et femårig integrert masterstudium og et treårig PhD-studium. Dekan er Sigrid Eskeland Schütz.

Fakultetet mottok utdanningskvalitetsprisen fra Kunnskapsdepartementet for 2004 for sitt arbeid med det nye mastergradsstudiet i rettsvitenskap.

## Bygget
Fakultetet ligger ved *Magnus Lagabøtes plass*  på Dragefjellet i strøket Sydnes i Bergen sentrum. I tillegg til en modernisert skolebygning (Dragefjellet skole) fra 1891, som hovedsakelig huser lesesaler og noen mindre undervisningsrom, fikk fakultetet i 1995 et moderne nybygg med tre auditorier og noen mindre undervisningsrom, vrimlearealet Audun Hugleikssons hall, kantine, kontorer, bibliotek, Europeisk dokumentasjonssenter (EDC), studentenes egen klubb «Straffbar» og kafé «Dragematen», samt lesesaler.

I perioden 2007–2008 ble fakultetet utbygd for å dekke en underkapasitet på lesesaler, kontorer og undervisningsrom. Underkapasiteten ble tidligere løst ved at fakultetet leide arealer i blant annet Folkets hus i Bergen. Tilbygget på fire etasjer (pluss med mindre femte etasje) og &nbsp;m² er reist på vestsiden av dagens bygning, og knyttes sammen med det gamle med en gangbro. Det juridiske fakultet deler bygget med Christian Michelsens institutt, Unifob global og Senter for midtøstenstudier og islamske studier. Fakultetet tok med utbygningen sikte på en økning i antall studenter og ansatte, og fakultetsbygget anses fullt utbygd.

## Se også
*Juristforeningen
*European Law Students' Association

## Referanser


## Eksterne lenker
* 
* Landsverneplan for Kunnskapsdepartementet – Jusbygget
Securitas AB

**Securitas AB** er et svensk selskap som tilbyr sikkerhets- og vektertjenester over store deler av verden. 

Selskapet ble grunnlagt i 1934 og har virksomhet i 53 land i Europa, Nord-Amerika, Sør-Amerika, Asia, Afrika og Midtøsten. Securitaskonsernet har over 320&nbsp;000 ansatte.

## Datterselskaper (utvalg)
* Norge: Securitas AS
* Danmark: Dansikring A/S
* Sveits: Protectas AG

Securitas AS i Norge eies i sin helhet av Securitas AB. I Sveits er Securitas kjent under navnet Protectas, fordi den største konkurrenten har navnet Securitas AG. I Danmark benytter selskapet navnet Dansikring. Stanley Security og Stanley Healthcare ble i juli 2022 kjøpt opp av Securitas AB. Disse forretningene ble i Securitas Technology og Securitas Healthcare i 2023.

### Norge
Securitas AS er en del av Securitas-konsernet.

Securitas' historie i Norge startet i 1929 da Aksjeselskapet Norsk Vaktselskap ble dannet. Et samarbeid med Norsk Vaktselskap og De Forenede Vagtselskaper i København resulterte i etableringen av Alarmselskapet Securitas i 1946. Securitas AS ble opprettet 6. september 1969 da AS Norsk Vaktselskap ble kjøpt opp av Securitas AB.

Securitas i Norge består av selskapene Securitas AS med divisjonene vakt, flyplass og teknikk. Det er ca. 6000 vektere i Securitas i Norge.

## Referanser


## Eksterne lenker
*
Securitas AG

**Securitas AG** er et sveitsisk sikkerhetsselskap grunnlagt i 1907. Selskapet har rundt 10&nbsp;000 ansatte. Det må ikke forveksles med det svenske selskapet Securitas AB.

Securitas AG tilbyr sikkerhetstjenester innen adgangskontroll, boligalarmer, fangetransport, personbeskyttelse og parkeringskontroll.

## Referanser


## Eksterne lenker
*
Parc de la Villette

**Parc de la Villette** er en park i bydelen La Villette i 19. arrondissement i det nordlige Paris.

På det området der parken ligger, lå tidligere de store slakteriene i La Villette, som forsynte byen med ferskt kjøtt. på 1960-tallet ble det bygd et nytt, stort slakteri her, men utviklinga i kjøle- og fryseteknikker gjorde anlegget mindre tjenlig, og slakteriene flytta ut av byen.

Parken, som åpna i 1986, er tegnet av den sveitsiske arkitekten Bernhard Tschumi og regnes som et viktig post-modernistisk verk. Den har en rekke attraksjoner, bl.a.:
*Cité des sciences et de l'industrie 
*Cité de la musique 
*Konserthallen Zénith 
*Ubåten *Argonaute*
*Musikkfestival Villette Sonique

## Eksterne lenker
* 
* Park de la Villette www.parisdigest.com
* Bilder fra Park de la Villette
Menstadslaget

**Menstadslaget** er et sammenstøt som fant sted i 8. juni 1931 på Menstad (mellom Porsgrunn og Skien i Telemark) mellom arbeidere på den ene siden og politistyrker og militæravdelinger på den andre.

## Bakgrunn
Menstadslaget var en del av den største arbeidskonflikten som har vært i Norge i moderne tid; stor-lockouten i 1931. Lockouten varte fra februar til august det året. 60 000 arbeidere var utestengt fra arbeidsplassene, og 7,5 millioner arbeidsdager gikk tapt. De mange konfliktene mellom arbeidere og arbeidsgivere førte frem mot kompromisset Hovedavtalen i 1935. NAF bestemte at lønnen skulle settes ned mellom 15 og 20 prosent på grunn av rasjonaliseringspolitikken. LO godtok ikke dette, og foreslo en reduksjon av arbeidstiden. NAF svarte med lockout. Mens lockouten pågikk lot Norsk Hydro og Union Co. noen kontraktsarbeidere utføre en del arbeid. Dette ble oppfattet som streikebryteri og førte til en opptrapping av konfliktnivået.

Det ble en hissig stemning hvor sekretær i Arbeiderpartiet, senere statsminister Einar Gerhardsen kalte streikebryterne «skabbdyr» og direktør Bjarne Eriksen i Hydro sa at dette var en kamp mellom Arbeiderpartiet og samfunnet. Om ettermiddagen 8. juni marsjerte 2&nbsp;000 arbeidere, de fleste organisert i LO-forbundet Norsk Kjemisk Industriarbeiderforbund, til  Hydros utskipningshavn og lasteplass på Menstad, hvor 100 statspolitifolk passet på kontraktsarbeiderne. Det ble et voldsomt sammenstøt der tre politimenn ble alvorlig skadet. Peder Kolstads regjering, hvor Vidkun Quisling var forsvarsminister, sendte hele fjerde gardekompani på 145 soldater fra Oslo, og fire marinefartøyer ble sendt opp Skienselva for å holde ro og orden, men disse ble aldri satt inn mot arbeiderne. Slaget varte i ca. fem minutter, og fagforeningen ga til slutt opp.

I rettsoppgjøret som fulgte, ble 30 av de streikende tiltalt, hvorav 24 ble idømt bøter og fengsel inntil tolv måneder. Av disse var 16 medlemmer av Norges Kommunistiske Parti, to fra Arbeiderpartiet og 6 partiløse.

Den opphissede stemningen må sees på bakgrunn av den internasjonale situasjonen med voldelig sammenstøt i mange land, radikaliseringen av fagbevegelsen i tiden etter den første verdenskrig og at svenske soldater skjøt og drepte streikende arbeidere i Ådalen (Sverige) samme vår.

## Referanser


## Litteratur
* 

## Bilder
* ''Arbeiderbevegelsens Arkiv'' Bilder fra Menstadslaget, gjengitt i Fri Fagbevegelse (tidsskrift)

## Eksterne lenker

* *[http://frifagbevegelse.no/fagbevegelsen/75_%C3%A5r_siden_menstadslaget_227292.html Fri fagbevegelse] * om Menstadslaget 
* Lengre artikkel av Per Ole Johansen om Menstadslaget
Justisminister

**Justisminister** er den ministeren i et lands regjering som har ansvaret for rettsvesenet og lovarbeidet. I Norge, Sverige og Danmark har ministeren også ansvaret for politiet og kriminalomsorgen, noe som i andre land ofte ligger under en annen minister, ofte med tittelen innenriksminister.

Justisministeren leder et justisdepartement eller tilsvarende og blir bistått av en tjenestemann som vanligvis er politiskt ansatt og som i mange land har tittelen statssekretær. I noen anglo-saksiske land blir justisministeren kalt Attorney General slik som i USA, Australia og Canada, mens i for eksempel Storbritannia er justisministeren en høytstående juridisk embedsmann og kronjurist.

Justisminister er gjerne en prestisjefylt ministerpost i regjeringen og i USA er posten nummer sju i suksesjonsordningen for presidenten. Innenfor rammen av den Europeiske unionens råd (ministerrådet) møtes justisministrene i *Rådet for justis og innenriksspørsmål*. 

## Referanser


## Eksterne lenker
*
Karl XI av Sverige

**Karl XI** (født 24. november 1655, død 5. april 1697) ble Sveriges konge da han var litt over fire år gammel. Han var sønn av Karl X Gustav og Hedvig Eleonora av Holstein-Gottorp. Han var konge fra 1660 til sin død i 1697, men hadde en formynderregjering fram til 1672, og ble ikke kronet før i 1675.

Karl XI var med sin inngripen medvirkende til det danske nederlag i slaget ved Lund i 1676. Han innførte enevelde i 1680 og reduserte adelens makt betraktelig. Adelens ressurser ble anvendt til en kraftig utbygging av en sivil og militær organisasjon under Karl XIs ledelse. Den svekkede adelen gjorde at bøndene igjen ble en jordeiende klasse.

Han er beryktet for å ha beordret massakren i Örkened i Skåne. Alle menn mellom 15 og 60 år skulle myrdes, og alle hus og gårder skulle brennes ned. Snapphanene i området ga svenskene så store problemer at det skulle statueres et advarende eksempel. Men det lykkes ikke svenskene å forhindre at en del av kommunens gutter og menn flyktet til de nærliggende skogene.

Karl XI skrev i sin dagbok at han planla en deportasjon av hele Skånes befolkning til Baltikum. Planen ble aldri gjennomført, men tusenvis av innbyggerne i Skåne ble sendt over Østersjøen for å bli brukt i Karl XIs hær, hvor de måtte gå i skuddlinjen fordi de ble betraktet som upålitelige.

**Barn:**
#Hedvig Sophia (1681&ndash;1708), gift med Fredrik IV av Holstein-Gottorp
#Karl XII (1682&ndash;1718), konge av Sverige 1697–1718
#Gustaf (1683&ndash;1685)
#Ulrik (1684&ndash;1685)
#Fredrik (1685&ndash;1685)
#Karl Gustaf (1686&ndash;1687)
#Ulrika Eleonora d.y. (1688&ndash;1741), gift med Fredrik I av Hessen-Kassel

## Referanser
Iain Banks

**Iain Menzies Banks** (født 16. februar 1954 i Dunfermline, Fife, død 9. juni 2013) var en skotsk forfatter som skrev sciencefictionbøker som **Iain M. Banks** og skjønnlitteratur som **Iain Banks**. Hans første skjønnlitterære roman var *The Wasp Factory*. Som sciencefictionforfatter er han kjent for *Cultureserien* som han har bygd opp gjennom en rekke bøker.

Banks studerte engelsk språk og filosofi ved universitetet i Stirling. Han giftet seg i 1992 og bodde i North Queensferry, en by på nordsiden av Firth of Forth. I senere år var Banks en forkjemper for skotsk uavhengighet. Etter den britiske deltakelsen i okkupasjonen av i Irak i 2003 støttet han også kampanjen for å stille den britiske statsminister Tony Blair for riksrett. I protest skar han opp sitt britiske pass og postla det til Downing Street 10 (statsministerboligen).

3. april 2013 ble det kjent at Iain Banks hadde fått diagnosen gallekreft med spredning . Han døde bare to måneder senere, 9. juni 2013.

## Referanser


## Eksterne lenker
* 
* 
*
ATF

**ATF** kan sikte til:
* Bureau of Alcohol, Tobacco, Firearms and Explosives (forkortes ATF), amerikansk byrå
* ISO 3166-1 alfa-3-koden til De franske sørterritorier
Thulium

**Thulium** er et grunnstoff med kjemisk symbol **Tm** og atomnummer 69. 

## Historie
Thulium ble oppdaget av den svenske kjemikeren Per Teodor Cleve i 1879. Han forsket på erbiumoksid *erbia* (**Er**2**O**3) og lette etter urenheter da han skilte ut to ukjente oksider, et brunt og et grønt. Det brune som viste seg å være holmiumoksid, kalte han *holmia*. Det grønne var oksidet til et ukjent grunnstoff, og Cleve kalte oksidet *thulia*. Grunnstoffet kalte han thulium av *[[Thule]]* som er et gresk navn på et land langt mot nord, muligens Skandinavia. 

Thuliums kjemiske symbol var til å begynne med **Tu**, men ble forandret til **Tm** av IUPAC, siden wolfram (tungsten på engelsk) på dette tidspunktet brukte **Tu**. Relativt rent thulium ble isolert i 1911 av den britiske kjemikeren Charles James i USA.

## Egenskaper
Thulium er et sølvgrått skinnende metall som tilhører lantanoidene og de sjeldne jordmetallene. Det er formbart, smibart og mykt nok til at det kan skjæres i med kniv. I tørr luft er thulium relativt stabilt, men i varm eller fuktig luft dannes det raskt et grått oksidsjikt. Det reagerer med vann, og i syrer løser det seg opp under dannelse av hydrogen. 

### Isotoper
Naturlig forekommende thulium består utelukkende av den stabile isotopen 169**Tm**. I tillegg er 34 kunstig fremstilte ustabile (og dermed radioaktive) isotoper kjent. De mest stabile av disse er 171**Tm** med halveringstid 1,92 år, 170**Tm** med halveringstid 128,9 døgn, 168**Tm** med halveringstid 93,1 døgn og 167**Tm** med halveringstid 9,25 døgn. Alle de resterende isotopene har halveringstider kortere enn 2 minutter.

Isotopenes atommasse varierer fra 144,970073 u for 145**Tm** til 178,95534 u for 179**Tm**.

CAS-nummer: 7440-30-4

## Forekomst

Thulium forekommer ikke i ren form naturlig, men finnes i mineraler som gadolinitt, euxenitt og monazitt. Det er det minst vanlige av de sjeldne jordmetallene, og andelen i jordskorpen er omkring 0,45 ppm. Kommersiell utvinning foregår hovedsakelig fra monazitt-leire i det sørlige Kina. Årlig produseres det omkring 50 tonn thuliumoksid på verdensbasis.
Siden thulium er sjeldent og vanskelig å utvinne, koster metallisk thulium omtrent 50 USD per gram.

## Anvendelse
På grunn av thuliums høye pris har det få kommersielle bruksområder. Isotopen 170**Tm** brukes som gammastråle-kilde i bærbare radiografiske instrumenter for materialinspeksjon på utilgjengelige steder. Thulium brukes også i lasere og som blått lysstoff i nyere plasmaskjermer.

## Se også
*Holmium

## Referanser
Zeta (operativsystem)

**Zeta** var navnet på et operativsystem fra det tyske selskapet yellowTAB. Zeta er en videreutvikling av BeOS, operativsystemet fra Be. Versjon 1.0 av Zeta kom i juli 2005.

## Eksterne lenker
* Produktside hos yellowTAB
Marius Gullerud

**Marius Asak Gullerud** (født 1977) er en norsk tidligere fotballspiller som sist spilte for Hamarkameratene fra 2002 til han la opp i ved sesongslutt i 2010. På banen var han regnet som en hurtig høyre kantspiller med spisskompetanse på arbeidskapasitet og innlegg.

Gullerud kom til Hamarklubben fra Kongsvinger foran 2002-sesongen, og debuterte mot Ørn-Horten den 14. april 2002. Han spilte fem sesonger i Kongsvinger etter en overgang fra Skjetten SK, og skåret 28 mål på 130 kamper, hvor han også fikk delta i UEFA Intertoto Cup i 1997 og 1998. I samme periode var han også innom aldersbestemte landslag hvor han fikk til sammen 15 kamper og skåret ett mål.

Etter endt sesong i 1. divisjon fotball for herrer 2007 ble han kåret til årets høyrekantspiller og tatt med på årets lag av flere landsomfattende og regionale aviser som stod sammen for kåringen av årets lag basert på poengsummene fra deres felles spillerbørs. Etter en skadepreget sesong i 2010 besluttet Gullerud å legge opp som aktiv fotballspiller.

## Referanser


## Eksterne lenker
* 
* Spillerbiografien til Marius Gullerud på hamkam.no
The Smiths (album)

***The Smiths*** er det selvtitulerte debutalbumet til den britiske gruppa The Smiths. Det kom på andreplass på den britiske albumlista UK Albums Chart.

## Sporliste
#«Reel Around the Fountain»
#«You've Got Everything Now»
#«Miserable Lie»
#«Pretty Girls Make Graves»
#«The Hand That Rocks the Cradle»
#«This Charming Man»
#«Still Ill»
#«Hand in Glove»
#«What Difference Does It Make?»
#«I Don't Owe You Anything»
#«Suffer Little Children»

## Eksterne lenker
*
Ludwig Stumpfegger

**Ludwig Stumpfegger** (1910–1945) var en tysk nazi-lege og SS-offiser. Han var Adolf Hitlers personlige lege, og var i Førerbunkeren da Hitler begikk selvmord. Han deltok også i medisinske forsøk på fanger i konsentrasjonleire.

Han meldte seg inn i SS i 1933 og i NSDAP i 1935. Han mottok Jernkorset av 1 klasse i 1943.

Stumpfegger var en dyktig ortopedisk kirurg, og arbeidet på en klinikk i Hohenlychen under Karl Gebhardt. På Gebhardts anbefaling ble han 31. oktober 1944 sendt til førerhovedkvarteret på Østfronten. Han beundret Hitler, og gav ham sin ubetingede lojalitet. På dette tidspunkt ble Hitler også behandlet av Theodor Morell, som gav ham piller som forverret tilstanden. Stumpfegger var allikevel påpasselig med ikke å kritisere Morell.

Fra 20. april 1945 var Stumfpegger til stede i Førerbunkeren i Berlin. Han bodde der på to rom på det nedre nivået, i tilknytning til Hitlers private del av bunkeren. Han tok også hånd om andre i bunkeren; blant annet stelte han 28. april foten til Robert Ritter von Greim, som hadde blitt såret da han fløy inn til Berlin. 

Stumpfegger var blant dem som forsøkte å flykte fra Førerbunkeren etter Hitlers selvmord 30. april. Artur Axmann fortalte senere at han hadde sett likene av Stumpfegger og Martin Bormann på stedet hvor Invalidenstrasse krysser jernbanelinjen, og at de åpenbart hadde blitt drept av russiske soldater 1. eller 2. mai. Det er også hevdet at Stumpfegger begikk selvmord med en giftampulle, ettersom han hadde tilgang til slike, og det har vært knyttet stor usikkerhet til Axmanns opplysning om Bormann.

## Referanser
Hatful of Hollow

***Hatful of Hollow*** er et samlealbum av den britiske gruppa The Smiths, utgitt i 1984. Platen består av opptak de gjorde i BBC Radio 1, samt to singler med dertilhørende b-sider.

## Sporliste
#«William, It Was Really Nothing»
#«What Difference Does It Make?» *(BBC)*
#«These Things Take Time» *(BBC)*
#«This Charming Man» *(BBC)*
#«How Soon Is Now?»
#«Handsome Devil» *(BBC)*
#«Hand in Glove» *(singelversjonen)*
#«Still Ill» *(BBC)*
#«Heaven Knows I'm Miserable Now»
#«This Night Has Opened My Eyes» *(BBC)*
#«You've Got Everything Now» *(BBC)*
#«Accept Yourself» *(BBC)*
#«Girl Afraid»
#«Back to the Old House» *(BBC)*
#«Reel Around the Fountain» *(BBC)*
#«Please Please Please Let Me Get What I Want»

## Eksterne lenker
*
Luigi Riva

**Luigi Riva** (1944–2024) var en italiensk fotballspiller. Han er den mestscorende spilleren på  gjennom alle tider.

Karrieren startet i 1962 da han gikk til klubben AC Legnano. Sesongen etter gikk han til Cagliari Calcio og ble der resten av karrieren, selv om større klubber viste sin interesse. Han debuterte i ligaen for Cagliari 13. september 1964, da laget tapte 2-1 for A.S. Roma. Han var toppscorer i Serie A tre ganger med Cagliari, i 1967, 1969 og 1970. Hans eneste Serie A-tittel kom i 1970.

Landslagsdebuten kom 27. juni 1965 mot . Luigi Riva spilte totalt 42 landskamper, og scoret 35 mål, noe som gjør ham til tidenes toppscorer for Italia. Han var med på laget som vant EM i fotball 1968.

I 1976 ble han skadet. Han forsøkte å komme tilbake, men la opp for godt i 1978. Han spilte 338 ligakamper og scoret 170 mål i løpet av karrieren.

## Referanser


## Eksterne lenker
*
Guillaume Court

**Guillaume Court** (død 12. juni 1361) var en av den av den katolske kirkes kardinaler. Han var biskop av Albi i Frankrike. Court var medlem av Cistercienserordenen.

Han ble kreert til kardinal i desember 1338 av sin onkel pave Benedikt XII.

## Eksterne lenker
*  Biografi på The Cardinals of the Holy Roman Church
Geir Overskeid

**Geir Overskeid** (født 19. juli 1963 i Levanger) er professor i psykologi ved Universitetet i Oslo. Han har bl.a. vært opptatt av hva som styrer folks atferd og oppfatninger, samt av psykologiens historie.

Overskeid har redigert boken *Det ubevisste og moderne vitenskap* (1997, med Frode Svartdal), og utga i 2003 *Sprø som selleri: Hvor gærne psykologene egentlig er (og psykiaterne er enda verre)*, et skjevt blikk på norsk og internasjonal psykologi og psykiatri.

## Eksterne lenker
Guillaume d’Aure

** Guillaume d'Aure** (død 3. desember 1353) var en av den katolske kirkes kardinaler. Han var medlem av Benediktinerordenen og var abbed i klosteret i Montolieu.

Han ble kreert til kardinal i desember 1338 av pave Benedikt XII.
Raymond de Montfort

**Raymond de Montfort ** eller ***Fra Ramon de Tolosa*** (født i Toulouse i Frankrike, død 19. januar 1339 i Barcelona) var en av den katolske kirkes kardinaler.

Som mercedarier dro han to ganger til Afrika der han frikjøpte mange fanger.

Han ble kreert til kardinal i desember 1338 av pave Benedikt XII.

## Eksterne lenker
* Biografi på The Cardinals of the Holy Roman Church
Tore Schei

**Tore Schei** (født 1946) er jurist og den 19. justitiarius i Norges Høyesterett. Han ble utnevnt i statsråd 26. april 2002 og tiltrådte 1. august samme år. Han gikk av for aldersgrensen 29. februar 2016. 

## Utdannelse
Tore Schei vokste opp på Bolteløkka i Oslo i en familie med jurister. Faren, Andreas Schei, ble utnevnt til høyesterettsdommer samme år som Tore Schei ble født.  Schei avla juridisk embetseksamen ved Universitetet i Oslo i 1971. 

## Jurist
I perioden 1972&ndash;1981 var han advokatfullmektig, senere advokat, ved Regjeringsadvokaten. Der prosederte han ti saker for Høyesterett i avdeling og ble høyesterettsadvokat i 1974. Han hadde i denne perioden også et studieopphold i London. Fra 1975 til 1976 var han dommerfullmektig i Ytre Follo herredsrett. I 1981 ble han utnevnt som dommer i Eidsivating lagmannsrett, hvor han satt frem til 28. februar 1986. Schei var en av tre fagdommere da Treholt-saken var til behandling i 1985.

## Høyesterett
18. oktober 1985 ble han, 39 år gammel, utnevnt til høyesterettsdommer. Han tiltrådte embetet 1. mars 1986. Han var høyesterettsjustitiarius i perioden 1. august 2002 til 29. februar 2016. 

Schei har også ledet det skandinaviske granskingsutvalget etter Scandinavian Star-ulykken i perioden april 1990 til januar 1991. Han satt også som leder av Tvistemålsutvalget, fra april 1999 og fram til 20. desember 2001 da utvalget avga sin innstilling, et halvt år før fristen. Tvisteloven ble vedtatt 17. juni 2005 og trådte i kraft 1. januar 2008. Det var en av de største prosessreformene i Norge noensinne.

Han er dessuten (ikke lønnet) medforfatter av den omfattende kommentarutgaven til loven og skrev også kommentarutgaven til den tidligere gjeldende tvistemålsloven fra 1915.

Ifølge et portrettintervju i tidsskriftet Arbeidsmiljø er Schei en «svoren kappetilhenger». «Det er jo institusjonen vi representerer, ikke oss selv, så jeg liker skikken med kapper.» Schei representerer en Høyesterett som «ønsker åpenhet, innsyn og kommunikasjon med alle som ønsker å vite noe om domstolen».

Da Tore Schei gikk av for aldersgrensen i februar 2016, hadde han vært dommer i i Norges Høyesterett i nøyaktig 30 år og derav 13,5 år som justitiarius. Siden andre verdenskrig har ingen andre dommere hatt en så lang tjenested i denne domstolen.

## Utmerkelser
Schei ble i 2002 utnevnt til kommandør med stjerne av St. Olavs Orden. Han er også tildelt Kongehusets 100-årsmedalje og Kong Harald Vs jubileumsmedalje 1991-2016.

## Familie
Far til Tore Schei var Andreas Schei, høyesterettsdommer og Norges første sivilombudsmann. Hans onkel Nikolai Schei er kjent fra Schei-komiteen. Tore Schei er gift med advokat Kristine Schei.

## Referanser


## Eksterne lenker
* Høyesterett.no: Tore Schei
Gozzio Battaglia

**Gozzio Battaglia** (født 1270 i Rimini, død 10. juni 1348) var en av den av den katolske kirkes kardinaler.

Han ble kreert til kardinal i desember 1338 av pave Benedikt XII, med *[[Santa Prisca (Roma)|Santa Prisca]]* som tittelkirke.

## Eksterne lenker
* The Cardinals of the Holy Roman Church
Bernard d’Albi

**Bernard d'Albi** (født i Saverdun, død 23. november 1350 i Avignon) var en av den katolske kirkes kardinaler. Han var biskop av Rodez i Frankrike.

Han ble kreert til kardinal i desember 1338 av pave Benedikt XII, med *[[San Ciriaco alle Terme Diocleziane]]* som tittelkirke.

## Referanser


## Litteratur
*  Nouvelle edition by G. Mollat II (Paris 1927).
*
*
*
* (second edition 1913).
*
*
*
*
Bankenes BetalingsSentral

**Bankenes BetalingsSentral AS** (**BBS**) fusjonerte med sin danske motpart Pengeinstitutternes BetalingsSystemer i 2010 til selskapet Nets. 

BBS AS var et norsk aksjeselskap som ble stiftet i 1972. Det ble eid av en rekke banker i fellesskap gjennom selskapet Nordito AS, og selskapets formål var å tilby fellestjenester innen informasjonsteknologi, regningsbetaling, avregning og informasjonstjenester. Selskapet hadde rundt 780 ansatte (2008) i Norge, Sverige og Danmark, og opererte et sentralt nettverk av krypterte serversystemer som sørget for kontooverføringer.

BBS stod bak flere teknologiske nyvinninger innen norsk bankvirksomhet, inkludert Bankgiro, BankAxept, eFaktura og BankID. Selskapets hovedkontor lå på Rommen i Groruddalen.

## Eierselskapet
Nordito AS, som var eneste aksjonær i BBS AS, hadde følgende aksjonærer (per 31. desember 2008):
*DnB Bank ASA: 40,0 %
*Nordea Bank Norge ASA: 10,8 %
*SpareBank 1 SR-Bank: 6,2 %
*SpareBank 1 SMN: 4,8 %
*Danske Bank: 4,4 %
*SpareBank 1 Nord-Norge: 4,4 %
*Eierbankene i SpareBank 1-alliansen 25,7 % og 
*sparebanker tilknyttet Terra-Gruppen 4,1 %.
Nordito AS hadde per 31. desember 2008 i alt 125 aksjonærer.

## Se også
*Smartkort

## Eksterne lenker
*
BBS

**BBS** kan vise til:

* Bankenes BetalingsSentral
* Bulletin board system
* BBS (firma), tysk bilfelgprodusent
Østerriksk nasjonalsosialisme

**Østerriksk nasjonalsosialisme** var en pan-germansk bevegelse i Østerrike som ble utformet i begynnelsen av 1900-tallet. Bevegelsen fikk en konkretisering den 15. november 1903 da *Det tyske arbeiderpartiet* (forkortet DAP) ble etablert med sete i den lille byen Aussig i Østerrike.

## Partiets opprinnelse og utvikling
Allerede i 1893 ble *Deutschnationaler Arbeiterbund* (Tysknasjonalt arbeiderforbud) dannet. Dette var en gruppering av arbeidere, lærlinger og unionister fra jernbanene, gruvene og tekstilindustrien som holdt oppe nasjonalsosialisme som et resultat av konflikter med ikke-tyskspråklige deler av arbeidsstokken spesielt innenfor jernbanesystemene.  I 1899 sammenkalte lederen til en kongress i Eger og kunngjorde et program i 25 punkter.

En lignende konvensjon ble innkalt i Saaz i april 1902 med tittelen «Organisering av arbeidskraft i Østerrike». I 1903 ble partiet reorganisert under navnet «Tysk arbeiderparti i Østerrike». På en kommende partikongress ble det igjen foreslått å omdøpe til «Nasjonalsosialistisk arbeiderparti», eller «Tysksosiale arbeiderparti», men forslaget ble blokkert fordi opposisjonen ikke ønsket å etterligne navnet til «Tsjekkisk nasjonalsosialistisk parti». 

På en partikongress i mai 1918 endret det østerriksk-tyske arbeiderpartiet i Østerrike-Ungarn navn til *Deutsche Nationalsozialistische Arbeiterpartei (DNSAP) * og ble det første politiske parti som senere kom til å øve innflytelse på den senere tyske nazismen. Fire år etter ble partiet fraksjonert bl.a. til «Südet-tysk nasjonalsosialistisk parti». Etter 1926 ble de fleste tidligere DNSAP-medlemmer støttespillere til det tyske NSDAP ledet av Adolf Hitler og var et av hovedelementene som ledet til det nazistvennlige kupp i 1938 og som frambrakte  anschluss med Tyskland.

## Se også
* Austrofascisme

## Bibliografi
*Andrew Gladding Whiteside: *Austrian National Socialism*, Martinus Nijhoff, den Haag, l962.
*Pauley, Bruce F.: *Hitler and the Forgotten Nazis: A History of Austrian National Socialism*, University of North Carolina Press, 1981.  ISBN 0-8078-1456-3
Voodoo

**Voodoo** eller fransk: **Vaudou** er en religion som baserer seg på afrikanske stammereligioner med innslag av kristendom. Den praktiseres i Vest-Afrika og blant etterkommere av slaver i de karibiske landene og i USA. Santería er en beslektet karibisk religiøs tradisjon. 

Voodoo har sin bakgrunn tilbake til eldre afrikanske religioner og dens røtter er sannsynligvis flere tusen år gamle. Ordet voodoo er avledet fra *vodũ*, som i de afrikanske gbespråk som *fon*, ewe, og andre beslektete språk (overført fra dagens Ghana til Benin), betyr «ånd» eller «guddommelig vesen». Som religion er den å betrakte som en hybrid av flere tradisjoner og trosretninger, noe som gjør den meget dynamisk og samtidig vanskelig å få grep om.

Voodoo-versjonen folk flest kjenner til i dag, med bla. hodeløse kyllinger, voodoodukken, velsignelser og besvergelser, er den haitiske  formen, som på 1700-1800 tallet fra utsiden ble sett på som djeveldyrkelse.

## Eksterne lenker
* 
* Dagbladet – Hva er voodoo?- generell omtale
Samisk (andre betydninger)

**Samisk** kan referere til:

* Samiske språk &ndash; en finsk-ugrisk språkgruppe
** Nordsamisk &ndash; det mest utbredte av de samiske språk, ofte bare referert til som *samisk*
** lulesamisk, sørsamisk, umesamisk eller andre samiske språk
* Samer &ndash; en folkegruppe på Nordkalotten

*En person fra den greske øyen Samos
Ƕ

**Ƕ** (liten bokstav: **ƕ**) er en bokstav fra forskjellige middelalderalfabeter, som fortsatt blir brukt i transkripsjon av det gotiske alfabetet.

Den skal forestille en ligatur for Hv, og ble designet for å transkribere den samme gotiske bokstaven. Den høres ut som en svak «w» (), som i engelsk *what*.
ĸ

**ĸ** er en bokstav brukt i grønlandsk språk. Visuelt er den så å si helt lik majuskelen K og den greske bokstaven κ. Den er en av få latinske bokstaver som kun finnes som minuskel (en annen er tysk ß).

Frem til 1973, ble den brukt for å framstille lyden som blir skrevet [] i det internasjonale fonetiske alfabetet, en plosiv uvular, siden 1973, har Q blitt brukt istedenfor ĸ. Når den sorteres i alfabetisk rekkefølge, er det dermed sammen med Q i stedet for med K.

I Unicode kodes den som U+0138.
Ƿ

**Ƿ**, liten bokstav **ƿ**, også kalt **wynn** eller **wen**, er en bokstav i det gamle engelske alfabetet som kom fra runen ᚹ med samme navn. Den ble brukt for lyden /w/.

I gammelengelsk og middelengelsk ble den lånt for å representere denne lyden, siden bokstaven W var en senere oppfinnelse. Den falt gradvis ut av bruk da «uu» (dobbel U for moderne W), og senere sammensetningen av denne, «W», ble brukt for å representere /w/-lyden.
Ask (Ringerike)

**Ask** er en grend med en tidligere jernbanestasjon i bygda Strandefjerdingen like under Holleia i Ringerike kommune. Ask ligger ca. 6 km sørvest for kommunesentrumet Hønefoss, langs riksvei 350 til Hokksund.

Ask har egen barneskole, Stranden skole, ei lita kirke, Ask kapell, og egen nærbutikk. Kirken tilhører Norderhov prestegjeld. Elva Sogna renner ut i Nordfjorden ved Karlsrudtangen naturreservat ved Ask. Reservatet er et såkalt ramsarområde. Fra Ask kan man ta seg med bil eller buss via Sandakerveien til Sandaker, langs Rv7 sør i Soknedalen. Langs denne ligger den lille grenda Sørgefoss, som har fått navn etter fossen. Randsfjordbanen og Bergensbanen passerer også over Ask, men jernbanestasjonen er for lengst revet. Togene krysser elva over Bjerke bru, som ble sprengt i luften av hjemmestyrkene under andre verdenskrig.

Ved Ask ligger også Ask gods (eller Ask gård som den egentlig heter), med sitt karakteristiske slottslignende hovedbygg. Gården tilhører storgårdene på Ringerike og har trolig gitt navn til tettstedet. Like sør for Ask ligger også den gamle storgården Breien, som tidligere var kjent som *Barnas gård*, og var åpen for besøkende.

## Litteratur
*
Elgeseter

**Elgeseter** er en del av Trondheim beliggende like sør for sentrum (Midtbyen) og strekker seg fra Elgeseter bru til Lerkendal stadion mellom Nidarø og Gløshaugen.

Navnet kommer fra Elgeseter gård som før 1796 omfattet mesteparten av området. Fra da av startet utstykking av gården, men ennå i 1819 var den på rundt  m², hvorav mesteparten var dyrket. Gården er nå redusert til et område på  m², der bare hovedbygningen står igjen. Statsarkivets gamle bygning står på samme eiendom. *Helgeseter*, navnet på augustinerkorherrenes kloster i middelalderen, var sannsynligvis en omtydning av Elgeseter. Det finnes i dag ikke lenger noen spor etter klosteret. Det lå mellom Nidelven og dagens Klostergata. Elgeseter gård var hovedgård for Helgeseter kloster, men er sannsynligvis meget eldre.

Elgeseter er en del av Midtbyen bydel. Hovedveien inn mot Trondheim sentrum fra sør (tidligere E6) går gjennom Elgeseter og heter der *[[Elgeseter gate]]*. Elgeseter har hovedsakelig boligbebyggelse. *[[Studentersamfundet i Trondhjem|Studentersamfundet]]* og *[[Teknobyen Innovasjonssenter]]* ligger på Elgeseter, det gjør også en del mindre bedrifter.

## Veier ved Elgeseter
* Elgeseter gate
* Klostergata
* Snorres gate
* Høgskoleveien
* Vangslunds gate
* Tellefsens gate
* Tormods gate
* Einar Tambarskjelves gate
* Udbyes gate
* Nordre Jonsgate
* Johan Svendsens gate
* Olav Kyrres gate
* Abels gate
* Magnus den Godes gate
* Klæbuveien
* Schøyens gate
* Professor Brochs gate

## Se også
* Helgeseter kloster
* Elgeseter gård
* Elgeseter bru
* Elgeseterlinjen
* Studentersamfundet i Trondhjem
* NTNU Handelshøyskolen

## Referanser


## Litteratur
*
Aleksander Kwaśniewski

**Aleksander Kwaśniewski** (født 1954) er en polsk politiker og tidligere president i Polen. Han vant presidentvalget i 1995 med 52 % av stemmene i andre valgomgang. I 2000 ble han gjenvalgt med 53,9 % av stemmene i første valgomgang. Han representerte partiet Sojusz Lewicy Demokratycznej (SLD – Demokratisk venstreforbund).

Kwaśniewski ble i 1996 tildelt storkors av St. Olavs Orden.

## Referanser


## Eksterne lenker
*
Lauvstad

**Lauvstad** (*tidligere Feden*) er ei bygd på vestsiden av Voldsfjorden i Volda kommune i Møre og Romsdal.

Egentlig er Lauvstad et lite men relativt tettbebygd område rundt fergekaia med forbindelse til Volda, men navnet blir brukt som en samlebetegnelse for bygdene med postnummer 6133: Ulvestad, Sætre og Lauvstad. Den offisielle samlebetegnelsene på disse bygdene er Ulvestadbygda. Lauvstad har et par hundre innbyggere. Bygda anløpes av fergesambandet Volda-Lauvstad.

## Referanser
Ulvestadbygda

**Ulvestadbygda** er en samlebetegnelse på matrikkelgårdene Lauvstad, Ulvestad, Sætre, Kvanngardsneset, Sætreåsen, Løndalen, Grøtholen, Espenakken, Torvika og Telset i Volda kommune. Ulvestadbygda har ca. 500 innbyggere, barneskole, barnehage og ferjeforbindelse til Volda sentrum.
Ulvestad

**Ulvestad** er et stedsnavn og et etternavn.
__NOTOC__
## Steder
*Ulvestad (Haram) – i Haram kommune i Møre og Romsdal
*Ulvestad (Volda) – i Volda kommune i Møre og Romsdal

## Personer
### Fotball
*Rune Ulvestad – fotballtrener for Sportsklubben Herd og tidligere fotballspiller for Molde FK og Aalesunds FK, far til fotballspillerne Fredrik, Pål Erik, Dan Peter og Andreas Ulvestad
*Fredrik Ulvestad – fotballspiller for Aalesunds FK, sønn av Rune Ulvestad
*Pål Erik Ulvestad – fotballspiller for Molde FK, sønn av Rune Ulvestad
*Dan Peter Ulvestad – fotballspiller for Sportsklubben Herd, sønn av Rune Ulvestad
*Andreas Ulvestad – fotballspiller for Sportsklubben Herd, sønn av Rune Ulvestad
*Ole Alexander Mekvik Ulvestad – tidligere fotballspiller for Tomrefjord IL og Alta Idrettsforening

### Organisasjons- og næringsliv
*Eli Ulvestad – generalsekretær i Noregs Ungdomslag og tidligere assisterende generalsekretær i Landsrådet for Norges barne- og ungdomsorganisasjoner
*Knut Ola Ulvestad – forlegger i Font forlag
Alan Ball

**James Alan Ball** (født 12. mai 1945, død 25. april 2007) var en britisk fotballspiller. Han var yngste spiller på  da det ble verdensmester på hjemmebane i 1966.

## Spillerkarriere
Ball debuterte for Blackpool FC i 1962, og spilte 116 ligakamper for klubben. Selv om han spilte for et av de svakere lagene i ligaen, ble Balls arbeidskapasitet og ballfordelingsevne lagt merke til av Englands landslagstrener Alf Ramsey, og Ball debuterte på landslaget i 1965, tre dager før han fylte 20 år.

Alan Ball var en sterkt medvirkende til at England sikret seg verdensmestertittelen, og han ble lagt merke til av flere av storklubbene. Senere i 1966 gikk han til Everton FC for en rekordsum på 110&nbsp;000 britiske pund.

Everton kom til finalen i FA-cupen i 1968, men tapte for West Bromwich Albion FC. I 1970 sikret laget ligatittelen i skarp konkurranse med Leeds United FC.

I 1970 var Ball med i troppen som dro til VM i Mexico, der England ble slått ut i kvartfinalen. Mot slutten av 1971 gikk Ball fra Everton til Arsenal FC for 220&nbsp;000 pund, igjen ny overgangsrekord.

Ball ble værende i Arsenal til og med 1976, da han ble solgt til Southampton FC. Han hjalp Southampton tilbake til toppdivisjonen i 1978. Etter oppholdet i Southampton dro Ball til USA, hvor han spilte for Vancouver Whitecaps.

## Trenerkarriere
Han dro tilbake til Blackpool for å bli spillende manager, men etter en kort periode gikk han til Southampton for å spille sammen med de tidligere landslagskollegene Mick Channon og Kevin Keegan. Ball spilte for Southampton i øverste divisjon til han var 37. Da gikk han til Bristol Rovers FC, der han avslutter spillerkarrieren. Han spilte totalt 975 offisielle kamper i løpet av karrieren.

Ball fortsatte som manager, først for Portsmouth FC, som han tok opp i toppdivisjonen i 1987. Han forlot Portsmouth i 1989 og tilbrakte to år i Stoke City FC og en kort periode i Exeter City FC.

I 1994 kom Ball tilbake til Southampton som manager, før han året etter ble hentet til Manchester City FC. Her opplevde Ball ingen suksess, og klubben rykket ned til andre divisjonsnivå. Han sluttet etter tre kamper den påfølgende sesongen. I 2000 ble han utnevnt til medlem av ordenen *[[Order of the British Empire]]* av Dronning Elizabeth.

Han døde av et hjerteinfarkt 61 år gammel da han forsøkte å slukke en brann i hagen sin.

## Referanser


## Eksterne lenker
*
Sætre (Volda)

**Sætre** er en matrikkelgard med omtrent 200 innbyggere i Volda i Møre og Romsdal. Garden har stor landbruksvirksomhet og en viss turisme, og har de siste årene hatt positiv tilvekst. Sætre blir regnet som en del av Ulvestadbygda.